सोडियम ब्रोमाइड
सोडियम ब्रोमाइड एक अकार्बनिक यौगिक है। इसका रासायनिक सूत्र NaBr है। यह रासायनिक रूप से एक लवण है जिसका निर्माण अम्ल एवं क्षार की प्रतिक्रिया से होता है। १९वीं सदी से ही इसका प्रयोग एक औषधि के रूप में होता आया है। फोटोग्राफी में भी इसका इस्तेमाल होता है।
शैवाल
सभी शैवालों में वर्णक यौगिक, विशेषत: पर्णहरित और कैरोटीन, होते है। किसी किसी में फाइकोसायानिन (Phycocyanin) भी पाया जाता है। यह वर्णक यौगिक प्रकाश के अवशोषण द्वारा ऊर्जा उत्पन्न कर पर्णहरित बनाता है। पर्णहरित प्रकाश ऊर्जा द्वारा इलेक्ट्रॉन निकालता है, जिसके द्वारा यौगिकों के अपचयन में ऊर्जा प्राप्त होती है। अपचयित पदार्थ का पुन: ऑक्सीकरण होकर, प्रकाश द्वारा ऊर्जा का आदान प्रदान होता रहता है। ऐसी ही क्रियाओं से कार्बन डाइऑक्साइड का अपचयन होकर शर्करा, स्टार्च, सेलुलोस आदि और फिर उनसे प्रोटीन, वसा, तेल आदि संश्लेषित होते हैं।